runetrust/blame-folketinget-dk huggingface dataset:
Morten Bødskov (S), 2025-12-12:
Vi tager det meget seriøst.
Det her er jo en ny ordning.
Altså, det her er en ordning, der strammer op på et område, hvor der er problemer.
Så der bliver sat målrettet ind nu.
Det bliver sværere at svindle på det her område.
Det er jo det, vi gør her.
Jeg skal ikke stå at sige, om man skal komme med 10 eller 15 eksempler.
Betyder det, at vi skal se på det igen, afgrænsningen af det, har regeringen jo også sagt, at det drøfter vi meget gerne med partierne, men lige nu mener vi, det her er det mest målrettede.
Lisbeth Bech-Nielsen (SF), 2025-12-12:
Tak, og tak til ministeren for at give et vue ud over, hvordan tingene er i dag.
Jeg vil bare sige, at rigtig mange, jeg taler med, ikke oplever det, som ministeren skitserer som det, som skal foregå.
Jeg har født to børn i løbet af 11 måneder, og de to gange jeg så efterfølgende kom til 8-ugersundersøgelse, blev jeg alene spurgt, om jeg ikke skulle til at få noget prævention, som om jeg var en eller anden teenager.
Der var ikke noget fokus på mit underliv, eller hvordan jeg havde det, og jeg tror ikke, det var en specielt dårlig læge.
For det er det, jeg hører fra alle sider.
De gange, der kommer besøg, når man har et nyfødt barn, oplever jeg også kun, at der er fokus på barnet.
Så der er ingen tvivl om, at det, ministeren siger, selvsagt er rigtigt.
Det er bare ikke det, nybagte mødre oplever.
Derfor er der behov for noget mere.
Ministeren siger, at vi ikke har så meget viden, men vi har trods alt den viden, som er skitseret i borgerforslaget, om, hvor stor en andel af kvinderne der oplever alvorlige efterfødselsskader, der ikke bliver behandlet.
Sophie Løhde (V), 2025-12-12:
Jeg tror ikke, der er noget behov for sådan at forsøge at lægge op til at starte en eller anden konflikt.
Jeg tillod mig sådan set at skitsere, hvad det er for nogle tilbud, vi i Danmark har besluttet, der skal være til rådighed.
Jeg oplever sådan set også, at der er mange kvinder, der oplever forskellige kvaliteter i nogle af de tilbud, som vi tilbyder inden for det offentlige sundhedsvæsen.
Det her siger jeg ikke for at lave en kritik af de praktiserende læger, men synes jeg da, det er relevant, at det er noget af det, vi også får samlet op på i regi et eftersyn af området, hvor vi altså har sparsom viden om tilbuddene og kvaliteten af dem efter fødslen og dermed jo også de eksisterende efterfødselstilbud.
Det synes jeg er fint at få.
Vi har også af på mange måder, synes jeg, en fantastisk sundhedsplejerskeordning i Danmark.
Kan man finde eksempler på, at den fungerer bedre nogle steder end andre?
Ja, det kan man godt.
Men grundlæggende har vi en rigtig god sundhedsplejerskeordning og et rigtig godt sundhedsplejersketilbud i Danmark.
Jeg synes jo, det vigtige nu er, at vi sørger for at få det hele frem, op på bordet, så vi også kan drøfte det her i, jeg nær sagt en konstruktiv ånd mellem Folketingets partier i forhold til det, jeg opfatter at der også er bred opbakning til, nemlig at få styrket det her område.
Lisbeth Bech-Nielsen (SF), 2025-12-12:
Min historie var egentlig heller ikke en kritik af de praktiserende læger, som selv i Dagens Medicin jo siger, at de ikke kan løfte den opgave, de synes der skal være, og at der ikke er det tilbud til kvinder, der lige har født, som de synes der skal være.
Det udtaler de selv.
Det er heller ikke en kritik af, hvad der sker efterfølgende; det er bare det, at man ikke som nybagt mor oplever, at der er noget som helst fokus på kvindekroppen, fordi vi bare har en kultur i Danmark, der siger: De gener må du bare tage med; sådan er det jo.
Sophie Løhde (V), 2025-12-12:
Sådan en kultur skal vi jo heller ikke have.
Det var sådan set også det, jeg prøvede at give tydeligt udtryk for i min tale.
Det der med, at »sådan er det bare«, mener jeg jo ikke at vi skal acceptere på vegne af nogen kvinder.
Det, vi også lige skal sørge for at have blik for i den her diskussion er, at nok er Danmark også et lille land, men der er også store forskelle, også i relation til vores geografi.
En ting er, hvad der er af muligheder, undskyld mig, i en stor by som København; det er altså ikke nødvendigvis det, der er mulighed for, hvis vi tager ud i en landdistriktskommune, hvor almen praksis vil være den eneste nære og tætte adgang for et lokalt tilbud.
Det bliver vi også nødt til at have blik for i vores diskussion af det her område, når vi drøfter, hvordan vi kan styrke det: Nogle steder vil der være et befolkningsgrundlag for at kunne tilbyde noget, andre steder er vi nødt til også at styrke de nære tilbud.
Karina Lorentzen Dehnhardt (SF), 2025-12-12:
For 14 år siden fødte jeg et barn, og i mange år gik jeg egentlig og skammede mig lidt over noget i mit udseende, som jeg ikke kunne træne væk.
Jeg havde ellers altid været veltrænet.
Det viste sig senere, at jeg havde delte mavemuskler.
Det var der aldrig nogen der havde fortalt mig noget om, og til sidst fik jeg så ondt i ryggen, at jeg kun kunne sidde klodset op i vores sofa med puder bagved.
Jeg ønsker ikke for nogen kvinder, at de gennemgår sådan et forløb, som jeg gennemgik.
Så hvad vil ministeren egentlig gøre for de kvinder, som oplever den type skader og alle mulige andre typer skader, som kommer i forbindelse med en fødsel?
Er ministeren indstillet på at lægge nogle penge bag det her?
Sophie Løhde (V), 2025-12-12:
Vi har jo sådan set som regering investeret rigtig mange penge i hele fødselsområdet igennem den seneste årrække, og spørgerens parti har også været med i flere af de aftaler.
Det har også været en kæmpestor prioritet for os at styrke hele adgangen til fertilitetsbehandling, så vi hjælper endnu flere af dem, der brændende ønsker at blive forældre, med muligheden for at kunne blive det.
Jeg siger sådan set klart, at i de drøftelser har vi måske haft knap så meget fokus på hele spørgsmålet om efterfødselsskader, og noget af det, jeg synes er godt i den diskussion, vi har i dag, og i det borgerforslag, der er stillet, er, at vi nu kan rette et større politisk fokus på at sikre, at vi, ud fra behov, kan tilbyde kvinder i Danmark nogle bedre muligheder i forhold til tilbud i forbindelse med efterfødselsskader.
Så er det klart, at der jo er forskel på det at have mindre og det at have svære komplikationer eller efterfødselsskader, og det skal vi også have blik for.
Der vil være nogle kvinder, der har behov for at få et højt specialiseret tilbud i hospitalsregi, og så er der andre steder, hvor vi kan rette fokus på, hvad vi kan gøre mere nært og lokalt i forhold til at styrke området.
Lisbeth Bech-Nielsen (SF), 2025-12-12:
Tak for talen.
Jeg er ikke i tvivl om, at ordføreren går op i det her område, men med al respekt tror jeg, at borgerforslagsstillerne ønsker sig mere end en tak for at være modige eller at bringe en debat på banen.
De ønsker, at Folketinget stemmer for deres borgerforslag, så vi kan komme videre.
Derfor vil jeg gerne spørge Socialdemokratiets ordfører om, hvorfor Socialdemokratiet ikke kan stemme for det her borgerforslag?
Hvad ville der ske, hvis man stemte for det her borgerforslag?
Hvad ville problemet være i det?
Ville efterfødselsklinikkerne ikke kunne oprettes, f.eks. i nogle af de regionale tilbud, vi har i dag, og som så kunne udvides?
Hvor er det i borgerforslaget, ordføreren ser, at det slet ikke kan lade sig gøre at stemme for det?
Lea Wermelin (S), 2025-12-12:
SF's ordfører har helt ret i, at det her er et område, som jeg går meget op i, og det gør Socialdemokratiet også.
Det har også været fremme, at vi faktisk allerede har afsat rigtig mange penge på fødselsområdet, og nu må tiden også være til, at vi får kigget på efterfødselsområdet.
Det, som jeg i hvert fald har noteret mig, og som vi jo nu får kigget på i forbindelse med eftersynet, er præcis det, der bliver peget på: gode erfaringer, geografiske forskelle, og hvad det egentlig er, der skal til.
Jeg ved også, at SF's ordfører har været med længe nok her i Folketinget til også at vide, at det jo faktisk er en reel handling oven på et borgerforslag, som ønsker forandringer, og det er også det, vi ønsker os.
Lisbeth Bech-Nielsen (SF), 2025-12-12:
Ordføreren har ikke fulgt godt nok med, hvis han ikke igennem de sidste 9-10 måneder har hørt SF tale om det her, for det var faktisk vores hovedkrav til årets finanslovsforhandlinger.
Nu valgte regeringen så ikke at invitere SF og at lave finanslovsforslag med De Konservative, og det er jo en socialdemokratisk ledet regerings eget valg, hvem man vil lave finanslovsforslag med.
Vi stod klar.
Vi havde en hovedprioritet – og vi havde finansieret det – som var, at vi gerne ville gerne gøre det her borgerforslag til virkelighed, ligesom vi også gjorde et andet borgerforslag, nemlig tvillingebarsel, til virkelighed gennem en finanslov.
Vi havde det som en hovedprioritet.
Vi havde sat penge af til det.
Derudover har jeg sammen med en af forslagsstillerne, Michella Meier-Morsi, været ude at besøge det hidtil eneste tilbud, der findes i landet, som er startet af Københavns nye overborgmester, Sisse Marie Welling, for netop at se, hvordan det kan gøres i praksis, og det kan kopieres ud til resten af landet, hvis der er vilje.
Christoffer Aagaard Melson (V), 2025-12-12:
Så vil jeg gerne spørge: Hvad er det så for et beløb, SF mener her i dag at der skal til, for at det her bliver til virkelighed?
Hvad er det for nogle faggrupper, der skal involveres?
Hvad er det for en organisering, der skal være?
Hvordan vil man sikre en proces, der sikrer, at det her bliver til virkelighed, og at det rent faktisk kommer til at fungere i virkeligheden?
Hvad er det for en organisering, der skal være mellem kommuner og regioner?
Skal det her ligge i kommunerne?
Skal det ligge i regionerne?
Skal det have et ophæng på ydernummersystemet?
Skal det have et ophæng inde på hospitalerne?
Det kunne jeg godt tænke mig nogle svar på.
Lisbeth Bech-Nielsen (SF), 2025-12-12:
Det vil jeg da rigtig gerne.
Noget af det, jeg synes er rigtig, rigtig fint ved det her borgerforslag, er jo også, at man netop kigger på den række af fagligheder, der skal til.
Det er ikke bare et lægespørgsmål; det er jordemødre, der skal i spil, det er gynobs'er, fysioterapeuter og ergoterapeuter.
Det er rigtig, rigtig mange forskellige, der skal til.
Det var også nogle af de fagligheder, jeg mødte, da jeg var ude på efterfødselsklinikken i København sammen med Københavns nye overborgmester og Michella Meier-Morsi, og der viste man præcis, hvordan det her kunne lade sig gøre.
Hvad angår beløbet: Hvis man vil opskalere det københavnske tilbud til resten af landet, kan man starte med 400 mio. kr.
Rosa Lund (EL), 2025-12-12:
Vi var heller ikke så heldige i Enhedslisten, at vi blev inviteret særlig mange gange til de forhandlinger, og så er det jo svært at lægge noget på bordet.
Men lad det nu ligge.
Christoffer Aagaard Melson (V), 2025-12-12:
De siger ikke, at det nødvendigvis kan lade sig gøre.
Jeg tror, at det er den seriøse tilgang, der fører til reel forandring, ikke at vi står og slynger tal ud her i dag, hvor vi ser, hvem der kan overgå hinanden med det største tal.
For det her handler grundlæggende om forandringer, og det er præcis den måde, vi er gået til sundhedsreformen på.
Det er mit svar på det spørgsmål.
Rosa Lund (EL), 2025-12-12:
Tak for det.
Jeg tror godt, at Venstres ordfører ved, at der ikke er noget her i verden, der er gratis.
Det er fair nok, at ordføreren synes, det er ærgerligt, hvis det her skal ende i en diskussion om, hvilke penge man skal bruge, men det er jo bare sådan, at vi ikke kan lave de her tilbud blot med gode intentioner.
Det er også derfor, vi i Enhedslisten prøver at spørge ind til, hvad der ligger i at blive inviteret til en drøftelse.
Altså, vi vil faktisk reelt gerne have penge på bordet, præcis ligesom det har været tilfældet ved de foregående indsatser, som vi netop har lavet på fødselsområdet.
Jeg anerkender da også og sagde også i mit indlæg til ministeren, at vi anerkender fuldt ud i Enhedslisten, at der er et stort engagement fra ministerens side på det her område.
Det er bare ikke altid nok at tale om tingene.
Der skal jo penge bag.
Betina Kastbjerg (DD), 2025-12-12:
Nu var det her jo faktisk et specifikt eksempel på et sted, hvor der er foregået kriminalitet.
Så jeg vil bare gerne høre ministeren: Hvor mange eksempler skal vi komme med inden for de andre dele af leasingbranchen, for at det vil blive taget seriøst, og at vi kan få de her dele med i lovforslaget?
Lisbeth Bech-Nielsen (SF), 2025-12-12:
Jeg tror, at alle borgerforslagsstillere ønsker, at der er et flertal i Folketinget, der stemmer for deres borgerforslag.
De har brugt tid på skrive det, lave research, finde alle de her statistikker og samle underskrifter.
Det, jeg forestiller mig ville ske, hvis et flertal i Folketinget stemte for det her, var, at så ville regeringen sige: Nu har et flertal i Folketinget stemt for det her forslag, nu vil vi kigge på teknikken i det, der er sikkert også geografiske forskelle, der kan være ét tilbud på Sjælland, et andet i Nordjylland, vi indretter det forskelligt efter regionale forskelle, men så man alle steder får det her tilbud.
Lea Wermelin (S), 2025-12-12:
Men jeg synes faktisk også, det lige præcis er det, som vi lægger op til, altså at det her borgerforslag skal føre til reel forandring, og hvordan gør man så det?
Det gør man jo bl.a. ved at sørge for, at det ministerie, som er ansvarlig for, at vi kan lave de her forandringer, sætter et arbejde i gang med henblik på det.
Det er jo præcis det, vi lægger op til, og jeg håber da også, at vi kan blive enige med SF om, at det er det, vi skal.
Vi har i hvert fald lagt op til, at vi håber, at alle Folketingets partier vil være med på det her.
Det er så vigtigt for alle danske kvinder, så vi håber, vi kan få alle partier med i det arbejde.
Rosa Lund (EL), 2025-12-12:
Tak for det, og tak for talen.
I forlængelse af den meningsudveksling, der lige har været, bliver det jo egentlig bare mere og mere tydeligt for mig og for os i Enhedslisten, at Socialdemokratiet, hvis de ville, kunne gennemføre det her med partierne i rød blok.
Derfor vil jeg bare høre, om man i Socialdemokratiet ikke, da man valgte at gå til højre i stedet for at gå til venstre, tog et meget forkert valg.
For det er jo partierne til venstre i Folketingssalen, som er villige til at sætte penge bag det, at man laver de her efterfødselsklinikker.
Lea Wermelin (S), 2025-12-12:
Det er jo altid dejligt, at Enhedslisten savner Socialdemokratiet og det gode samarbejde, vi havde i sidste periode.
Men jeg synes ikke, at ordføreren gør Folketinget ret, og at man faktisk heller ikke gør den her debat ret, i forhold til det, der bliver sagt.
For vi hører jo, at der er en minister, som tager det her problem meget alvorligt, og som nu sætter et hurtigt arbejde i gang, sådan at vi rent faktisk allerede i starten af det nye år kan kigge på nogle af de gode erfaringer, der er nogle steder i landet, og også føre dem ud i livet andre steder i landet.
Så jeg synes egentlig ikke, det er en rigtig beskrivelse af det, altså at det er de røde partier, der vil prioritere det eller sætte pengene af til det.
Jeg oplever, at man bredt i Folketinget gerne vil det, og det er jo i virkeligheden også derfor, vi har inviteret alle partier til at være med til at lave de her forbedringer, og det håber jeg som sagt også at både SF og Enhedslisten vil være en del af.
Nej, det er jeg simpelt hen uenig i.
Det er jo en fuldkommen normal måde at arbejde på i Folketinget, og det, vi vedtager i beretninger, er jo også det, der sker.
Så jeg håber, at der er rigtig mange kvinder, der ser med derude og oplever et Folketing, som tager et problem meget alvorligt, som jeg tror at rigtig mange kvinder oplever, har oplevet eller kender nogen der har oplevet.
Så synes jeg, det er lidt ærgerligt, at man giver et indtryk af, at den måde, vi normalt arbejder på, ikke er en god måde at arbejde på.
Det synes jeg er lidt ærgerligt.
Det synes jeg er forkert.
For som det jo også meget rigtigt fremgår af borgerforslaget, bliver der skitseret en masse problemer, og også hvordan vi kan komme videre.
Det er jo så det faglige arbejde, der bliver sat i gang, og som er forudsætningen for at sige, hvordan det her skal indrettes, hvilke erfaringer vi kan bygge på, hvad det egentlig vil kræve, der skal være en dialog med regionerne, og hvad det vil koste.
Det tror jeg heller ikke Enhedslistens ordfører kan svare på i dag, og det er jo nogle af de ting, som ikke er isoleret til det her, og det gælder jo alle politiske områder, at det er den måde, vi arbejder på.
Så jeg synes, at vi reelt imødekommer det her borgerforslag, og det håber jeg vi bredt i Folketinget kan stå sammen om.
Helene Brydensholt (ALT), 2025-12-12:
Jeg forstår bare ikke, hvorfor man ikke kan stemme det her borgerforslag igennem og sætte gang i det arbejde, som regeringen lægger op til.
Selvfølgelig skal man have undersøgt området, inden man kan lave nogle efterfødselsklinikker – det giver jo sig selv.
Men kan man ikke stemme borgerforslaget igennem og så sætte gang i det arbejde, regeringen lægger op til?
Lea Wermelin (S), 2025-12-12:
Man kan jo håndtere beslutningsforslag på forskellige måder, og det, som vi lægger op til, og som vi har inviteret alle Folketingets partier til at være en del af, er, at vi laver en fælles beretning, hvor vi siger, at vi er enige om at kigge på, hvad det er for et fagligt arbejde, der skal sættes i gang nu, og så lave en aftale om, at vi som partier skal mødes på den anden side af det faglige arbejde i forhold til rent faktisk at lave nogle af de forandringer, vi står og taler om her.
Så det er jo en af de måder, vi arbejder på i Folketinget, og det er det, vi lægger op til, fordi vi reelt set gerne vil imødekomme det borgerforslag, som ligger her.
Vi er enige i, at der er det store problem, som rigtig mange kvinder oplever i Danmark, og det håber vi da også at Alternativet vil være en del af.
Helene Brydensholt (ALT), 2025-12-12:
Det vil vi rigtig gerne være en del af.
Men jeg forstår stadig væk ikke, hvorfor man ikke bare kan stemme det her borgerforslag igennem eller stille et ændringsforslag.
Hvis der er nogle detaljer i det, som man er uenig i, kan man – og det kan regeringen jo også – stille et ændringsforslag til det, og så kan vi alle sammen stemme for det og så stemme forslaget igennem.
Det er jo bare, som jeg ser det, en større garanti, altså mere forpligtende, at vi stemmer det her igennem, så vi også får lavet det her arbejde efterfølgende, også efter et eventuelt valg, hvis der lige pludselig kommer et valg, frem for at lave en beretning, som trods alt er meget mindre forpligtende.
Rosa Lund (EL), 2025-12-12:
Hvis der er et bredt flertal af partier i Folketinget, som gerne vil støtte det her, hvorfor kan regeringen så ikke støtte borgerforslaget?
Det står jo lidt lysende klart, fru Lea Wermelin, at man som regering ikke er villig til at sætte pengene af til det her, i hvert fald ikke lige nu.
Tak til Danmarksdemokraterne for talen, hvor jeg jo også klart hører intentionen om, at man gerne vil gøre noget ved det her.
Derfor vil jeg egentlig bare gerne spørge Danmarksdemokraternes ordfører: Hvis det her borgerforslag bliver sendt til afstemning her i salen, vil man så støtte det?
Men fakta, fru Mette Reissmann, er jo også, at branchen selv efterspørger, at der bliver strammet mere op her.
Der kender vi måske Socialdemokraterne igen, at så har man ikke tænkt sig at lytte til dem, der rent faktisk arbejder med tingene til hverdag.
Mette Reissmann (S), 2025-12-12:
Nu vil jeg så gentage, at jeg selv har en fortid i den finansielle sektor med konkret det her område igennem 12 år, så jeg synes faktisk, at min indsigt i det her er ret ekstensiv.
Derudover vil jeg også bare gentage, at i så fald vi kommer i en situation, hvor kriminalitetsbilledet ændrer sig, håber jeg, at vi sammen med de partier, der støtter det her lovforslag, kan genbesøge ordningen og gøre det så hurtigt, at vi ikke kommer til at imødese 5 års yderligere kriminalitet vokse.
Christoffer Aagaard Melson (V), 2025-12-12:
Tak for ordet.
Jeg er her i dag som standin for vores erhvervsordfører.
I dag behandler vi et lovforslag, der skal styrke kontrollen med leasing af motorkøretøjer på forholdsmæssig registreringsafgift.
Det er et område, hvor myndighederne igennem flere år har set alvorlige udfordringer med misbrug og organiseret kriminalitet.
Myndighederne peger særlig på grov overtrædelse af afgiftsreglerne, hvidvask og sager, hvor leasing bruges som led i rocker- og bandekriminalitet.
Det undergraver tilliden til systemet og skader en hel branche, hvor langt de fleste virksomheder heldigvis passer deres arbejde og følger reglerne.
Derfor er der behov for den her indsats.
Med lovforslaget indfører vi derfor en tilladelsesordning, der skal sikre, at virksomhederne har en ansvarlig ledelse, en solid og gennemskuelig forretningsmodel og klare procedurer for at vurdere, at kunderne faktisk kan betale.
Det er helt grundlæggende krav, som skal skabe orden i branchen og sikre, at kun seriøse aktører får lov til at drive leasingvirksomhed.
Med lovforslaget bliver virksomhederne også omfattet af hvidvasklovgivningen, og Finanstilsynet får derfor til opgave at føre tilsyn.
Det handler grundlæggende om at beskytte den brede tillid, som vores samfund bygger på.
Vi er nødt til at gøre noget, når den nuværende leasingordning bliver brugt til svig og kriminalitet.
Derfor indfører vi nu klare krav og et stærkere tilsyn, så vi beskytter både branchen og tilliden til systemet.
Derfor kan Venstre støtte det her lovforslag.
Tak for ordet.
Karina Lorentzen Dehnhardt (SF), 2025-12-12:
Jeg har jo ellers stået last og brast med Venstre i kampen for at få en certificeringsordning, så jeg skal bare høre, om det er sådan, at da Venstre indkaldte til et samråd oven på vanvidsbilismepakken i 2021 om en tilladelsesordning, en certificeringsordning kan man også kalde det, for leasingbranchen, så var det det her lovforslag, man havde i tankerne, altså om det, man ønskede dengang, var en halv tilladelsesordning – tror jeg mit spørgsmål er.
Christoffer Aagaard Melson (V), 2025-12-12:
Jeg kan sige det på den måde, at Venstre også lytter til myndighederne, og vi har også en bekymring for overregulering.
Der er rigtig mange virksomheder, der kæmper med store bureaukratiske byrder, og vi har myndigheder, f.eks. Finanstilsynet, der også kæmper for at følge med i forhold til at få overholdt og fulgt op på alle de regler, vi har sat i værk.
Så derfor synes vi, at når myndighederne kommer og siger, at her giver det ikke mening at lave ordningen på tværs af hele branchen, fordi det er et specifikt område, problemet er på, så skal vi lytte til det.
For vi har også en bekymring, i forhold til at vi ikke overlæsser vores virksomheder med for meget bureaukrati, som jo igen sætter sig i priserne for os alle sammen.
Derfor er der jo to hensyn, der skal balanceres i sådan en sag, og derfor har vi også lyttet til myndighedernes og politiets input i den her sag.
Vi synes, man er kommet frem til en balanceret løsning, som vi selvfølgelig vil følge, som det også blev sagt af den tidligere ordfører, og vi er klar til at kigge på, om man har ramt den rigtige balance, hvis det viser sig, at kriminaliteten flytter et andet sted hen.
Men når politiet siger, at det her giver mening, må vi lytte til det.
Karina Lorentzen Dehnhardt (SF), 2025-12-12:
Med mit mangeårige kendskab til kriminalitet og hvidvask tror jeg godt jeg kan afsløre, at de kriminelle vil elske et område, der ikke er underlagt hvidvaskkontrol.
Men lad det nu bare ligge.
Så vil jeg bare afslutte med at sige, at jeg har skrevet en kronik sammen med Venstres retsordfører og faktisk også den konservative ordfører på det her område, og vi havde på ingen måde forestillet os en halv certificeringsordning.
Jeg synes, vi ser så store problemer med at få efterforsket økonomisk kriminalitet, og her laver man med åbne øjne et hul, hvor kriminelle kan boltre sig.